Martxoak 5

Podemos-Ahal Dugu talde parlamentarioari atxikitako foru parlamentari Rubén Velasco Fraile jaunak idatziz erantzuteko galdera bat egin du zabortegietan harea-lohiak, labe-zaborrak, galdategiko harea, granailatzeko hautsa, labeko erregogorrak eta abar tratatzeari buruz **(9-18-/PES-00039)**. Landa Garapeneko, Ingurumeneko eta Toki Administrazioko kontseilariak Ingurumeneko eta Lurraldearen Antolamenduko Zuzendaritza Nagusitik helarazi dioten informazio hau ematen dio:

**Hasierako gaiak**

1. Lehenbizi, aipatutako hondakinei buruz nabarmendu beharko litzateke hondakin arriskutsutzat edo ondasun ez-arriskutsutzat kalifika daitezkeela, honako hauen arabera:

* Hondakin arriskutsutzat edo ez-arriskutsutzat kalifika daitezke, horixe determinatzen duen EHZ-Europako Hondakinen Zerrendako kode absolutu bat edukitzearen arabera. EHZ-Europako Hondakinen Zerrendako kodea Batzordearen 2014/955/EB batzordearen erabakiz finkatu zen.
* Aipatutako erabakiaren “ispilu” diren kodeetako bat aurkezten bada, hondakina arriskutsua izanen da baldin eta Hondakinei eta Lurzoru Kutsatuei buruzko uztailaren 28ko 22/2011 Legearen III. eranskinean —hondakinen ezaugarriei buruzkoan— aipatzen diren arrisku-ezaugarrietakoren bat badu, haiek arrisku gisa kalifikatu ahal izateko. Batzordearen 2014ko abenduaren 18ko 1357/2014 Erregelamenduaren (EB) bidez —Hondakinei buruzko Europako Parlamentuaren eta Kontseiluaren 2008/98/EE Zuzentarauaren III. eranskina ordezten du eta zenbait zuzentarau indarrik gabe uzten ditu— aipatutako arrisku-ezaugarrien zerrenda gaurkotu zen, eta Substantzien eta nahasketen sailkatu, etiketatu eta ontziratzeari buruzko Europako Parlamentuaren eta Kontseiluaren 2008ko abenduaren 16ko 1272/2008 Erregelamenduan (EE) ezarritakoari egokitu zen —erregelamendu horrek 67/548/EEE eta 1999/45/EE zuzentarauak aldatu eta indarrik gabe uzten dira eta 1907/2006 Erregelamendua (EE) aldatzen da—.

2. Bestalde, aipatu beharra dago hondakinak zabortegian onartzeari dagokionez, aplikatzekoa den legeria Hondakinak hondakindegietan utziz ezabatzea arautzen duen abenduaren 27ko 1481/2001 Errege Dekretua dela. Errege dekretu horrek:

* Hondakinak hiru motaren arabera sailkatzen ditu:

1. Hondakin inerteen zabortegiak.
2. Hondakin ez-arriskutsuen zabortegia.
3. Hondakin arriskutsuen zabortegiak.

* Zabortegi-mota bakoitzean hondakinak onartzeko irizpideak ezartzen ditu, funtsean hondakinaren ezaugarrien arabera eta kutsatzaile batzuen lixibatze-probak egitearen arabera. Halaber, hondakin ez-arriskutsuen zabortegietan hondakin arriskutsu batzuk onartzeko, baldintza gisa ezartzen da errege dekretu honetan ezartzen diren onarpen-irizpideak betetzea.

3. Halaber, nabarmentzen da ezen Nafarroan titulartasun-mota desberdinetako zabortegiak badaudela; honako hauek dira nabarmentzekoak:

* Titulartasun pribatu edo publikoko zabortegiak, zeinek, oro har, hondakinen edozein ekoizleri ematen baitiote zerbitzua.
* Titulartasun publikoko zabortegiak, hondakinen mankomunitateak, zeinek, oro har, horiei zerbitzua ematen baitiete, baina aldi berean ente pribatuen hondakinak onartzen dituzten.
* Titulartasun pribatuko zabortegiak, haiek sustatzen dituzten enpresei zerbitzua ematen dietenak; horrek, halere, ez du mugatzen une jakin batean beste enpresa batzuei zerbitzua eman ahal izatea.

Hartara, planteatutako galderei dagokienez:

**Zer zabortegi daude aktibo Nafarroan hondakin horietarako?**

* Baldin eta aurreko hondakinak hondakin arriskutsuak badira.

Nafarroan gaur egun ez dago hondakin arriskutsuen inongo zabortegirik. Hori dela eta, Nafarroan ezin izanen litzateke halakorik hartu; kanpoko kudeaketa bat egin beharko litzateke.

* Baldin eta aurreko hondakinak hondakin ez-arriskutsuak edo inerteak badira.

Hondakinak Nafarroan aktibo dauden zabortegietatik edozeinetara eraman ahalko lirateke, haien osaerari eta zabortegi horiek beren baimenetan eta hondakinak onartzeko politikan izan ditzaketen mugei erreparatuta, gehitu dugun eranskinean aipatzen denaren arabera.

Hondakinen arestian aipatutako EHZ-Europako Hondakinen Zerrendako kodeak zehaztu beharko lirateke, erabakitze aldera haiek erantsitako hondakinen baimenetan jasota dauden ala ez. Nabarmentzekoa da litekeena dela egun dauden zentroen baimenek ez jasotzea aipatutako hondakinen onarpena, zeren eta hasieran ez baitzen haien kudeaketa aurreikusi, baina hondakinen ezaugarriak tarteko haiek hartu ahal izatea. Ohikoa da hondakinen ekoizleek eskatuta kudeatzaileek beren baimena aldatzeko eskaera egitea, hain zuzen hondakin horien kudeaketa jasotze aldera.

**Zer ahalmen du horietako bakoitzak?**

**Gorabehera aipagarririk gertatu al da (kolapsorik eta abar) 2016tik gaur arte?**

Txosten horren eranskinean, Nafarroan aktibo dauden zabortegiak jasotzen dira, txostenaren datarekin, bi galderetan planteatutako gaiei erreferentzia eginez. Halaber, taula berean, haietan gertatutako gorabehera aipagarriak jasotzen dira.

|  |  |  |  |  |  |  |
| --- | --- | --- | --- | --- | --- | --- |
| **Zabortegiaren entitate titularra** | **Kokapena** | **Zabortegi mota (1) eta baimena (5)** | **Onartutako hondakinak** | **Guztizko edukiera eta gainerakoa (3)** | **2016tik zehar izan diren gorabehera aipagarriak (4)** | **Oharrak** |
| RECUPERACIÓN AMBIENTAL (REAM) | Espartza-Galar | Inerteak / Jarduera sailkatuaren lizentzia | Kanpoko hondakinen kudeaketa pribatua | Isurketa-ontzi bat zerbitzuan.  Guztizko edukiera: 4264526 m3.  Geratzen den edukiera: | Gorabehera aipagarririk gabe. | Zerbitzuan den ontziaren gainerako edukiera: Titularrak oraindik ere bidali ez duen datua. |
| CONTENEDORES IRUÑA | Muru Artederreta | Inerteak / Jarduera sailkatuaren lizentzia | Kanpoko hondakinen kudeaketa pribatua | Isurketa-ontzi bat zerbitzuan.  Guztizko edukiera: 1577377 m3.  Geratzen den edukiera: | Gorabehera aipagarririk gabe. | Zerbitzuan den ontziaren gainerako edukiera: Titularrak oraindik ere bidali ez duen datua. |
| CONTENA | Biurrun | Inerteak / Jarduera sailkatuaren lizentzia | Kanpoko hondakinen kudeaketa pribatua | Isurketa-ontzi bat zerbitzuan.  Guztizko edukiera: 436564 m3.  Geratzen den edukiera: | Gorabehera aipagarririk gabe. | Zerbitzuan den ontziaren gainerako edukiera: Titularrak oraindik ere bidali ez duen datua. |
| GALOZEKO UDALA | Galoze | Inerteak / Jarduera sailkatuaren lizentzia | Udalerriko hondakinen kudeaketa publikoa | Isurketa-ontzi bat zerbitzuan.  Guztizko edukiera: 16000 m3 (zenbatetsiak)  Geratzen den edukiera: | Gorabehera aipagarririk gabe. | Zerbitzuan den ontziaren gainerako edukiera: Titularrak oraindik ere bidali ez duen datua. |
| DIONISIO RUIZ | Viana | Ez-arriskutsuak eta arriskutsuak / Ingurumen baimen integratua | Kanpoko hondakinen kudeaketa pribatua | Hondakin ez-arriskutsuen 1. ontzia zerbitzuan  Guztizko edukiera: 371800 m3  Geratzen den edukiera: 50000 m3  (2017-06-19ko datuak) | Gorabehera aipagarririk gabe. | Hondakin arriskutsuen ontzia: beterik, ixteko zain.  Hondakin ez-arriskutsuen 2. ontzia: Baimendua, 385070 m3-ko edukierarekin. Eraikitzeko zain. |
| SERVICIOS DE MONTEJURRA SA | Cárcar | Ez-arriskutsuak / Ingurumen baimen integratua | Hondakin propioen eta kanpokoen kudeaketa publikoa (2) | Isurketa-ontzi bat zerbitzuan.  Guztizko edukiera: 180000 m3.  Geratzen den edukiera: 165000 m3.  (2016ko abenduko datuak) | Gorabehera aipagarririk gabe. | Hondakinen antzinako ontzia, ixteko zain dagoena. |
| ERRIBERAKO MANKOMUNITATEA | Tutera-Culebrete | Ez-arriskutsuak / Ingurumen baimen integratua | Hondakin propioen eta kanpokoen kudeaketa publikoa (2) | Isurketa-ontzi bat zerbitzuan.  Guztizko edukiera: 2064000 m3.  Geratzen den edukiera: 1300000 m3.  (2016-01-01eko datuak) | Gorabehera aipagarririk gabe. | Instalazioak hondakinak hartzeko baldintzak ez zaizkio egokitzen 1481/2001 Errege Dekretuan ezarritakoari, zeren eta egonkortu gabeko materia organikoa hartzen baita. |
| SAKANAKO MANKOMUNITATEA | Arbizu | Ez-arriskutsuak / Ingurumen baimen integratua | Kanpoko industria-hondakinen kudeaketa publikoa | Isurketa-ontzi bakarra ere ez zerbitzuan. | Gorabehera aipagarririk gabe. | Ontzi bat itxita. Gau egun geratzen den edukiera: 0.  2. ontzia eraikitzea aurreikusi da. |
| IRUÑERRIKO ZERBITZUAK, SA | Gongora, Aranguren Ibarra | Ez-arriskutsuak / Ingurumen baimen integratua | Hondakin propioen eta kanpokoen kudeaketa publikoa (2) | Bi fasetan programatutako zabortegia, fase bakoitzeko zenbait isurketa-ontzi badauzkana.  Guztizko edukiera: 7298535 m3.  Geratzen den edukiera: 2491026 m3  (2017-12-31ko datuak) | Gorabehera aipagarririk gabe. | Instalazioak hondakinak hartzeko baldintzak ez zaizkio egokitzen 1481/2001 Errege Dekretuan ezarritakoari, zeren eta egonkortu gabeko materia organikoa eta tratatu gabeko errefusa hartzen baitira. |
| FAGOR EDERLAN TAFALLA S.COOP. | Tafalla | Ez-arriskutsuak / Ingurumen baimen integratua | Hondakin propioen kudeaketa pribatua | Isurketa-ontzi bat zerbitzuan.  Guztizko edukiera: 683880 m3.  Geratzen den edukiera: 138067 m3.  (2017-12-31ko datuak) | Gorabehera aipagarririk gabe. | Isurketa-ontzi berri baterako baimena lortzeko izapideetan (2. ontzia) |
| ESSITY OPERATIONS ALLO SL | Allo | Ez-arriskutsuak / Ingurumen baimen integratua | Hondakin propioen kudeaketa pribatua | Isurketa-ontzi bat zerbitzuan.  Guztizko edukiera: 52847 m3  Geratzen den edukiera: 13211 m3.  (2016ko iraileko datuak) | Gorabehera aipagarririk gabe. | - |

1. Hondakinak hondakindegietan utziz ezabatzea arautzen duen abenduaren 27ko 1481/2001 Errege Dekretuaren arabera.
2. Hondakinen mankomunitateen zabortegiak, beren ordenantzen arabera enpresa pribatuei zerbitzua ematen dietenak.
3. Txostenaren egunean zegoen edukiera, adierazitakoak izan ezik.
4. Eragin aipagarritzat ulertu dira galderan aipatutakoen antzekoak direla, kolapsoak... ulertuta arrisku larri bat direla ingurumenerako edo pertsonentzat. Ikuskatzen diren zentroen ikuskatze-txostenetan ageri dira jasota, nagusiki ingurumen baimen integratuarekin, zenbait akatsekin, edo ingurumenekoak edo administratiboak, arrisku larri hori ez dutela ulertu direnak. Ingurumen baimen integratua duten instalazioen kasuan, ikuskatze-txosten horiek honako web-orri honetan lor daitezke: <https://extra.navarra.es/InformacionPublicaPRTR/BuscadorComplejo.aspx>, hautatutako zentroaren ikuskatzeetan klikatuta.

1. JSL: Udalak emandako jarduera sailkatuaren lizentzia. IBI: Landa Garapeneko, Ingurumeneko eta Toki Administrazioko Departamentuak emandako ingurumen baimen integratua. Bi kasuetan, instalazioek kudeatzailearen baimena lortu beharko dute Landa Garapeneko, Ingurumeneko eta Toki Administrazioko Departamentuaren eskutik.

Hori guztia jakinarazten dizut, Nafarroako Parlamentuko Erregelamenduaren 192. artikulua betez.

Iruñean, 2018ko martxoaren 1ean

Landa Garapeneko, Ingurumeneko eta Toki Administrazioko kontseilaria: Isabel Elizalde Arretxea